PRAVILA IN SPLOŠNI POGOJI NAGRADNIH IGER NA FACEBOOK in/ali INSTAGRAM profilu »Optika Oculus« (v nadaljevanju "pravila nagradne igre")

1. OSNOVNI PODATKI O NAGRADNIH IGRAH

1.1 Organizator nagradnih iger je podjetje OPTIKA OCULUS PRIOR, d.o.o., Osojnikova ulica 17, Hočko Pohorje 36a, Hočko Pohorje, 2208 Pohorje, ID za DDV SI22670467, pod katero spada Optika Oculus (v nadaljevanju organizator).

1.2 Nagradne igre niso v nobeni povezavi z družabnim omrežjem Facebookom (v nadaljevanju Facebook) in niso v nobenem primeru sponzorirane, podprte ali organizirane s strani omrežja Facebook. Prejemnik podatkov, ki jih daje na razpolago udeleženec, ni Facebook, ampak podjetje OPTIKA OCULUS PRIOR, d.o.o., kot upravljalec »Optika Oculus« Facebook strani. Za vsebino nagradnih iger je izključno odgovoren organizator in ne Facebook. Facebook ne prevzame nobene odgovornosti v povezavi z nagradno igro.

1.3 Nagradna igra bo potekala v času od **30.3.2022 do vključno 5.4. 2022. do polnoči.** Pogoji nagradnih iger in dodatne informacije o nagradnih igrah so objavljeni na spletni strani

http://www.optika-oculus.si/

2. UDELEŽENCI NAGRADNIH IGER

2.1 Za sodelovanje v nagradni igri veljajo le omejitve, določene v teh pravilih nagradne igre.

2.2 V nagradnih igrah lahko sodelujejo fizične osebe s stalnim prebivališčem v Republiki Sloveniji, starejše od 15 let, ki izpolnjujejo v teh pogojih navedene pogoje sodelovanja. Mlajši od 18 let lahko v nagradnih igrah sodelujejo ob soglasju staršev oz. zakonitih zastopnikov. V nagradnih igrah ni dovoljeno sodelovati pravnim osebam, delavcem podjetja OPTIKA OCULUS PRIOR, d.o.o., kot tudi ne njihovim zakoncem, zunajzakonskim partnerjem in otrokom.

2.3 Pogoj za sodelovanje v nagradnih igrah je, da so udeleženci seznanjeni in se strinjajo z vsemi pravili nagradne igre. Šteje se, da s sodelovanjem v nagradnih igrah udeleženec pristane na vse pogoje in pravila v zvezi z nagradno igro. Nakup pri podjetju OPTIKA OCULUS PRIOR, d.o.o. ni pogoj za sodelovanje v nagradni igri.

3. NAVODILA NAGRADNIH IGER

3.1 Udeleženec sodeluje v nagradni igri tako, da všečka stran OPTIKE OCULUS, všečka objavo in komentira objavo. Udeleženec lahko objavo tudi deli na svoj Facebook profil. Udeleženec lahko sodeluje večkrat, pri čemer lahko nagrado dobi zgolj enkrat. V kolikor je udeleženec mladoletna oseba, mora za sodelovanje v nagradni igri pridobiti dovoljenje starša ali zakonitega skrbnika. Mladoletna oseba lahko nagrado v primeru, da je izžrebana, prevzame le s privolitvijo starša ali zakonitega skrbnika (kot navedeno v točki 2.2). Žrebanje bo izvedeno **6.4.2022** s pomočjo aplikacije.

4. NAGRAJENCI NAGRADNIH IGER

4.1 Podjetje OPTIKA OCULUS PRIOR, d.o.o. bo v okviru nagradne igre podelilo nagrado, ki obsega: 2x sončna očala (ena ženska in ena moška). Dobitnik nagrade bo o rezultatih žreba obveščen na Facebook strani Tanje Kocman, pod objavo v kateri je bila objavljena nagradna igra in sicer v obliki komentarja ter nato preko zasebnega sporočila na Facebooku.

4.2. S sodelovanjem v nagradnih igrah se udeleženci strinjajo z objavo imena in priimka v okviru nagrajencev nagradne igre. Podjetje OPTIKA OCULUS PRIOR, d.o.o. bo nagrajenca o prejeti nagradi obvestilo najpozneje v roku 5 (petih) delovnih dni po izvedenem žrebanju in sicer z objavo na https://www.facebook.com/optikaoculusprior, s pozivom, da se oglasi z zasebnim Facebook sporočilom in mu poslal nadaljnja navodila za prevzem nagrade.

4.3 V primeru, da se nagrajenec v roku 10 (desetih) delovnih dni od obvestila o prejemu nagrade na Facebook/IG strani Optika in spletni strani podjetja ne bo odzval, se bo štelo, da umika svojo udeležbo v nagradni igri in se hkrati odpoveduje pravici do nagrade.

4.4 Po prejemu popolnih podatkov, bo nagrajenec/ka nagrado dobil po pošti, v roku, dogovorjenem z organizatorjem nagradne igre.

5. NAGRADA NAGRADNE IGRE

5.1 Nagrado podeljujemo iz nagradnega sklada, ki je naveden v 4.1 točki teh pravil.

5.2 Nagrade ni možno zamenjati za denar oz. drugo blago.

5.3 Pravice prevzema nagrade ni mogoče prenesti na tretjo osebo.

5. OPTIKA OCULUS PRIOR, d.o.o. bo skladno z veljavno zakonodajo za nagrajenca obračunalo in plačalo akontacijo dohodnine za prejeto nagrado. V primeru, da je nagrajenec mladoletna oseba, bo organizator odvedel akontacijo dohodnine za njegovega starša oz. njegovega zakonitega zastopnika. Druge morebitne davčne obveznosti ali kakršne koli druge stroške, vezane na nagrado, nosi nagrajenec sam.

6. IZKLJUČITEV IZ NAGRADNE IGRE

6.1 V primeru kršitve navedenih pravil nagradnih iger si organizator pridržuje pravico, da izključi kršitelje iz nagradne igre brez predhodnega opozorila. Izključene bodo osebe, ki uporabljajo nezakonite pripomočke (npr. hackertools, viruse itd.) ali si drugače pridobijo koristi s pomočjo manipulacije (ena fizična oseba z več Facebook profili).

6.2 Tudi osebe, ki sodelujejo v imenu tretjih oseb (z njihovo vednostjo ali brez njihove vednosti) so lahko izključene iz nagradne igre. Prav tako se za kršitev šteje sodelovanje preko društev nagradnih iger, avtomatskih storitev in predvsem preko profesionalne službe z nagradnimi igrami.

6.3 V primeru izključitve sodelovanja iz nagradne igre, se lahko nagrajencu naknadno odvzame nagrada oz. se od nagrajenca zahteva nazaj že izročena nagrada. V kolikor naknadno izključeni nagrajenec ne razpolaga več z izročeno nagrado, se lahko od njega zahteva denarni znesek v višini vrednosti prejete nagrade.

7. IZKLJUČITEV ODGOVORNOSTI

7.1 Organizator ni odgovoren za neposredno ali posredno škodo, ki izhaja iz sodelovanja v nagradni igri, če je strežnik nedosegljiv, razen če je to mogoče pripisati skrajno malomarnim ali namernim dejanjem, ki jih je dolžan organizator zastopati. Poleg tega organizator ni odgovoren za kakršnekoli tehnične napake in motnje, izpade omrežja ali električne energije.

7.2 Organizator si v izrednem primeru predčasne prekinitve nagradnega natečaja iz razlogov, ki niso na njegovi strani, pridržuje pravico, da nagrado podeli med tistimi, ki so v nagradnem natečaju sodelovali do trenutka prekinitve ali pa da nagradno igro, brez kakršnihkoli obveznosti do sodelujočih, ne dokonča.

8. ZASEBNOST IN VAROVANJE PODATKOV UPORABNIKA

8.1 S sodelovanjem v nagradni igri se šteje, da je dana osebna privolitev udeleženca za zbiranje osebnih podatkov za namene izvedbe nagradne igre. OPTIKA OCULUS PRIOR, d.o.o. se zavezuje, da bo pridobljene osebne podatke varovalo v skladu z Zakonom o varstvu osebnih podatkov.

Kraj in datum objave pravil nagradne igre: Maribor, **29.3.2022**